text: Flittig sundhedspersonale i Syddanmark
  20 december 2010 kl. 10.02
  Region Syddanmark er den mest flittige region når det kommer til produktiviteten indenfor sundhedsområdet, viser ny opgørelse.
  På sundhedsområdet havde Region Syddanmark i 2009 et produktivitetsniveau på 105 procent af landsgennemsnittet. Dermed er regionen den mest produktive af de fem regioner i Danmark. På andenpladsen kommer Region Midtjylland med 102 procent. De tre øvrige regioner har alle en produktivitet under landsgennemsnittet. Det viser helt nye produktivitetstal for 2009, som Indenrigs- og Sundhedsministeriet har offentliggjort i dag mandag.
  
  Undgår store fyringer 
  - Tallene viser, at produktiviteten er steget fem procent fra 2008 til 2009. Det betyder, at vi er i stand til at overholde vores budgetter. Og derfor undgår vi de store tilbagevendende fyringsrunder, som sygehuspersonalet i de andre regioner er udsat for, siger regionsrådsformand Carl Holst (V).
  